દરિયાઈ સપાટી ઊંચે આવવાથી આસપાસની માનવ વસતી જ નહીં પણ દરિયા કિનારાના શહેરોના ઐતિહાસિક સ્મારકો, માર્ગો, મિલિટરી ઈન્સ્ટોલેશન તેમજ પશુ-પક્ષીઓ અને વનસ્પતિ પર પણ નકારાત્મક અસર થશે. આ અભ્યાસના અગ્રણી વિજ્ઞાાની બેન ડેજોંગનું કહેવું છે કે, વોશિંગ્ટનમાં સર્જાયેલી સ્થિતિને આપણે ઘટ્ટ મધથી ભરેલા વોટર બેડની બાજુમાં સૂતા હોય એવી કલ્પના કરી શકીએ. છેલ્લાં ૬૦ વર્ષના ઝીણવટપૂર્વક તૈયાર કરાયેલા આંકડા કહે છે કે, દરિયાઈ સપાટી વધવાની વૈશ્વિક એવરેજથી વોશિંગ્ટન ડીસી બમણી ગતિએ વધે છે.